ΓΡΑΠΤΗ ΕΡΩΤΗΣΗ E-2225/03

υποβολή: Torben Lund (PSE) προς την Επιτροπή

(2 Ιουλίου 2003)

Θέμα: Χρηματοδότηση οικολογικών σημάτων

Σε πολλές περιπτώσεις, η ρύθμιση της ΕΕ στον τομέα των οικολογιών σημάτων σημειώνει — όπως και διάφορες εθνικές ρυθμίσεις — επιτυχία. Εν τούτοις, η σχετική ρύθμιση της ΕΕ θα μπορούσε να εφαρμοστεί ευρύτερα. Ο μηχανισμός χρηματοδότησης θα μπορούσε, κατά τα φαινόμενα, να βελτιωθεί.

Η εισφορά ή συμβολή που οι επιχειρήσεις καταβάλλουν για την χορήγηση και χρησιμοποίηση των οικολογικών σημάτων της ΕΕ είναι χαμηλή, γεγονός το οποίο ενθαρρύνει τις επιχειρήσεις να καταβάλουν προσπάθειες να συμμετάσχουν στη ρύθμιση. Σε ορισμένες όμως περιπτώσεις, η συνεισφορά των επιχειρήσεων δεν καλύπτει το συνδεδεμένο με τη ρύθμιση πραγματικό κόστος. Βάσει της ρύθμισης τα δημόσια συστήματα πρέπει να προσφέρουν ορισμένεςπηρεσίες, όπως η διεκπεραίωση των φακέλων. Αυτό ενδέχεται να έχει ως συνέπεια ότι ορισμένες χώρες αποδίδουν περιορισμένη προτεραιότητα στο έργο αυτό, με αποτέλεσμα να μην προωθούν τα συμφέροντα του περιβάλλοντος, των καταναλωτών και των επιχειρήσεων.

Μπορεί η Επιτροπή να αναφέρει εάν σχεδιάζονται ή έχουν ήδη πραγματοποιηθεί αναλύσεις εναλλακτικών χρηματοδοτικών μηχανισμών για τη ρύθμιση των οικολογικών σημάτων, όπως η μεγαλύτερη χρηματοδότηση από τις επιχειρήσεις, η επιδότηση εκ μέρους της ΕΕ για τη διαχείριση της ρύθμισης από τα κράτη μέλη ή άλλα μέτρα που μπορούν να ενθαρρύνουν τα κράτη μέλη για να προωθήσουν την εφαρμογή της ρύθμισης· Πώς κρίνει η Επιτροπή γενικά τις εξελίξεις στον εν λόγω τομέα· Ποια μέτρα αναμένεται ότι θα ληφθούν στο μέλλον·

Απάντηση της κας Wallstrm εξ ονόματος της Επιτροπής

(4 Αυγούστου 2003)

Οι διάφοροι άμεσα ενδιαφερόμενοι που συμμετέχουν στην προώθηση του οικολογικού σήματος (κράτη μέλη, Επιτροπή, αρμόδιοι φορείς και ομάδες συμφερόντων) δίνουν μεγάλη έμφαση στη διάθεση στο εμπόριο και στην προώθηση και έχουν συγκροτήσει μια ομάδα διαχείρισης της εμπορικής προώθησης για να συντονίσουν τις δραστηριότητες προώθησης. Η εκστρατεία ευαισθητοποίησης που προγραμματίζεται για το 2004 θα συμβάλει στην προβολή του προγράμματος.

Όπως αναφέρεται ήδη στην απάντηση στη γραπτή ερώτηση Ε-2241/02 του Αξιότιμου Μέλους του Κοινοβουλίου(1), οι απόψεις διίστανται στο θέμα των εισφορών. Η Επιτροπή είχε διεξαγάγει διαβουλεύσεις με τους άμεσα ενδιαφερόμενους κατά την εκπόνηση της πρόσφατης αναθεώρησης της απόφασης για την καθιέρωση εισφορών για το οικολογικό σήμα και είχε προτείνει μια δομή η οποία συνίσταται σεποβολήποψηφιότητας και στην καταβολή ετήσιας εισφοράς. Οι δαπάνες δοκιμών και ελέγχου δεν συμπεριλαμβάνονται στις εν λόγω εισφορές. Η Επιτροπή δεν προτίθεται να αναθεωρήσει περαιτέρω την εν λόγω δομή εισφορών.

Εντούτοις, η Επιτροπή έχει δρομολογήσει γενικές διαβουλεύσεις σχετικά με την αναθεώρηση του προγράμματος στο πλαίσιο της ομάδας χάραξης πολιτικής του Συμβουλίου Οικολογικής Σήμανσης της Ευρωπαϊκής Ένωσης για να βελτιώνει περαιτέρω το μέσο καθώς και τη συμμετοχή των κρατών μελών. Δεδομένου ότι αυτές οι εργασίες βρίσκονται στο αρχικό τους στάδιο, καμία απόφαση δεν έχει ληφθεί μέχρι τώρα. Οι εργασίες της ομάδας χάραξης πολιτικής παρουσιάζονται στον παρακάτω ιστότοπο: http://europa.eu.int/comm/environment/ecolabel/background/pm_managementgroups.htm

policy

(1) ΕΕ C 309 E της 12.12.2002.